เอกสารแนบ 3

รายงานการกำกับดูแลกิจการของคณะกรรมการตรวจสอบ

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบของบริษัท เบอร์ลี่ ยุคเกอร์ จำกัด (มหาชน) (“คณะกรรมการ”)
ประกอบด้วยกรรมการอิสระ 3 ท่าน ซึ่งมีความรู้ ความสามารถและประสบการณ์สูง ได้แก่
นายสถาพร กวิตานนท์ ประธานกรรมการตรวจสอบ นายวีระวงค์ จิตต์มิตรภาพ และ ดร.สุวิทย์
เมษินทรีย์ คณะกรรมการตรวจสอบ
โดยปฏิบัติหน้าที่ตามกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทของบริษัท
เบอร์ลี่ ยุคเกอร์ จำกัด (มหาชน) (“บริษัท”)
และตามข้อกำหนดของคณะกรรมการกำกับหลักทรัพย์และตลาดหลักทรัพย์ รวมทั้ง
ตลาดหลักทรัพย์แห่งประเทศไทย

การประชุมคณะกรรมการในปี 2552 ตามวาระปกติจัดขึ้นจำนวน 5 ครั้ง
และการประชุมในวาระพิเศษร่วมกับผู้สอบบัญชีรับอนุญาตของบริษัท เคพีเอ็มจี ภูมิไชย สอบบัญชี
จำกัด (“ผู้สอบบัญชี”) โดยไม่มี
ฝ่ายจัดการของบริษัท จำนวน 1 ครั้ง ซึ่งการเข้าร่วมประชุมของกรรมการตรวจสอบแต่ละท่าน
สรุปได้ดังนี้

+-------------------------------------+--------------------------------+
| รายชื่อคณะกรรมการตรวจสอบ              | การเข้าประชุม / การประชุมทั้งหมด    |
|                                     |                                |
|                                     | (ครั้ง)                          |
+-------------------------------------+--------------------------------+
| 1. นายสถาพร กวิตานนท์                 | 6 / 6                          |
+-------------------------------------+--------------------------------+
| 2. นายวีระวงค์ จิตต์มิตรภาพ              | 4 / 6                          |
+-------------------------------------+--------------------------------+
| 3. ดร. สุวิทย์ เมษินทรีย์                 | 5 / 6                          |
+-------------------------------------+--------------------------------+

การประชุมคณะกรรมการในปี 2552 จัดขึ้นโดยประชุมร่วมกับฝ่ายบริหารของบริษัท
ฝ่ายตรวจสอบภายในของบริษัท (“ฝ่ายตรวจสอบ”) และผู้สอบบัญชี ซึ่งสรุปได้ดังต่อไปนี้

1.  พิจารณาสอบทานงบการเงินของบริษัท รายงานของผู้สอบบัญชี
    ผลการตรวจสอบงบการเงินและข้อเสนอแนะเกี่ยวกับมาตรฐานการบัญชีที่เกี่ยวข้อง
    ซึ่งคณะกรรมการมีความเห็นว่า งบการเงินของบริษัทเป็นไปตามหลักการบัญชีที่รับรองทั่วไป
    มีความถูกต้อง ครบถ้วน เชื่อถือได้ และมีการเปิดเผยข้อมูลอย่างเพียงพอ

2.  พิจารณาสอบทานรายการที่เกี่ยวโยงกัน และ/หรือ รายการที่มีส่วนได้เสีย เพื่อให้มั่นใจว่า
    รายการดังกล่าวมีความถูกต้องเพียงพอ สมเหตุสมผล และยุติธรรม
    ซึ่งคณะกรรมการมีความเห็นว่า รายการที่เกี่ยวโยงกัน และ/หรือ
    รายการที่มีส่วนได้เสียดังกล่าวข้างต้น เป็นรายการที่สมเหตุสมผล มีความยุติธรรม
    และเพื่อผลประโยชน์สูงสุดของบริษัท รวมทั้งมีการเปิดเผยข้อมูลอย่างถูกต้องและครบถ้วน

  3. ร่วมปรึกษากับฝ่ายตรวจสอบเกี่ยวกับขอบเขตความรับผิดชอบและหน้าที่ของฝ่ายตรวจสอบ รวม
  ถึงพิจารณาสอบทานและรับทราบรายงานการตรวจสอบเป็นรายไตรมาส
  ติดตามความคืบหน้าและการดำเนินงานที่เกิดจากข้อสังเกตและข้อเสนอแนะของฝ่ายตรวจสอบ
  ทั้งนี้ คณะกรรมการ
  ยังได้ประเมินถึงความเพียงพอและความเหมาะสมของระบบการควบคุมภายในและการบริหารความเสี่ยง
  รวมถึงอนุมัติแผนการตรวจสอบประจำปี 2553 อีกด้วย โดยคณะกรรมการมีความเห็นว่า
  บริษัทมีระบบการควบคุมภายใน และการบริหารความเสี่ยงที่เพียงพอและเหมาะสม

4.  พิจารณาสอบทานการปฏิบัติตามข้อกำหนดของคณะกรรมการกำกับหลักทรัพย์และ
    ตลาดหลักทรัพย์ ตลาดหลักทรัพย์แห่งประเทศไทย กฎหมาย และกฎระเบียบข้อบังคับต่าง ๆ
    ที่เกี่ยวข้องกับธุรกิจของบริษัท รวมถึงการกำกับดูแลกิจการที่ดี ซึ่งคณะกรรมการมีความเห็นว่า
    บริษัทได้ปฏิบัติตามข้อกำหนดของคณะกรรมการกำกับหลักทรัพย์และตลาดหลักทรัพย์
    ตลาดหลักทรัพย์แห่งประเทศไทย กฎหมาย และกฎระเบียบข้อบังคับต่าง ๆ
    ที่เกี่ยวข้องกับธุรกิจของบริษัท รวมถึงมีการกำกับดูแลกิจการที่ดี

5.  คณะกรรมการเสนอให้บริษัท เคพีเอ็มจี ภูมิไชย สอบบัญชี จำกัด เป็นผู้สอบบัญชีของบริษัท
    ต่อไปในปี 2553 โดยผู้สอบบัญชี จะได้รับค่าตอบแทนตามที่ได้เสนอต่อคณะกรรมการบริษัท
    เพื่อนำเสนอให้ที่ประชุมสามัญผู้ถือหุ้นพิจารณาอนุมัติต่อไป ทั้งนี้ โดยพิจารณาจากความเป็นอิสระ
    ผลการปฏิบัติงาน ความรู้ความสามารถและประสบการณ์

คณะกรรมการมีความเห็นว่า งบการเงินของบริษัทจัดทำขึ้นตามหลักการบัญชีที่รับรองทั่วไป
การเปิดเผยรายการที่เกี่ยวโยงกันเป็นไปอย่างถูกต้อง บริษัทมีระบบการควบคุมภายในที่เพียงพอ
มีการบริหารความเสี่ยงที่มีประสิทธิภาพและเหมาะสม ปฏิบัติตามกฎหมาย ข้อกำหนดและข้อผูกพันต่าง
ๆ ที่เกี่ยวข้อง และบริษัทมีระบบการกำกับดูแลกิจการอย่างเพียงพอ โปร่งใส
และยึดถือหลักการกำกับดูแลกิจการที่ดีเป็นสำคัญ

(นายสถาพร กวิตานนท์)

ประธานกรรมการตรวจสอบ

22 กุมภาพันธ์ 2553